strabo.geographica 2.1.34
Ἀλλʼ ἐπὶ τὸν Ἵππαρχον πρότερον ἐπανιόντες τὰ ἑξῆς ἴδωμεν . πάλιν γὰρ πλάσας ἑαυτῷ λήμματα γεωμετρικῶς ἀνασκευάζει τὰ ὑπʼ ἐκείνου τυπωδῶς λεγόμενα . φησὶ γὰρ αὐτὸν λέγειν τὸ ἐκ Βαβυλῶνος εἰς μὲν Κασπίους πύλας διάστημα σταδίων ἑξακισχιλίων ἑπτακοσίων , εἰς δὲ τοὺς ὅρους τῆς Καρμανίας καὶ Περσίδος πλειόνων ἢ ἐνακισχιλίων , ὅπερ ἐπὶ γραμμῆς κεῖται πρὸς ἰσημερινὰς ἀνατολὰς εὐθείας ἀγομένης · γίνεσθαι δὲ ταύτην κάθετον ἐπὶ τὴν κοινὴν πλευρὰν τῆς τε δευτέρας καὶ τῆς τρίτης σφραγῖδος , ὥστε κατʼ αὐτὸν συνίστασθαι τρίγωνον ὀρθογώνιον ὀρθὴν ἔχον τὴν πρὸς τοῖς ὅροις τῆς Καρμανίας , καὶ τὴν ὑποτείνουσαν εἶναι ἐλάττω μιᾶς τῶν περὶ τὴν ὀρθὴν ἐχουσῶν · δεῖν οὖν τὴν Περσίδα τῆς δευτέρας ποιεῖν σφραγῖδος . πρὸς ταῦτα δʼ εἴρηται ὅτι οὔθʼ ἡ ἐκ Βαβυλῶνος εἰς τὴν Καρμανίαν ἐπὶ παραλλήλου λαμβάνεται , οὔθʼ ἡ διορίζουσα εὐθεῖα τὰς σφραγῖδας μεσημβρινὴ εἴρηται · ὥστʼ οὐδὲν εἴρηται πρὸς αὐτόν . οὐδὲ τὸ ἐπιφερόμενον · εἰρηκότος γὰρ ἀπὸ Κασπίων πυλῶν εἰς μὲν Βαβυλῶνα τοὺς λεχθέντας , εἰς δὲ Σοῦσα σταδίους εἶναι τετρακισχιλίους ἐνακοσίους , ἀπὸ δὲ Βαβυλῶνος τρισχιλίους τετρακοσίους , πάλιν ἀπὸ τῶν αὐτῶν ὁρμηθεὶς ὑποθέσεων ἀμβλυγώνιον τρίγωνον συνίστασθαί φησι πρός τε ταῖς Κασπίοις πύλαις καὶ Σούσοις καὶ Βαβυλῶνι , τὴν ἀμβλεῖαν γωνίαν ἔχον πρὸς Σούσοις , τὰ δὲ τῶν πλευρῶν μήκη τὰ ἐκκείμενα · εἶτʼ ἐπιλογίζεται , διότι συμβήσεται κατὰ τὰς ὑποθέσεις ταύτας τὴν διὰ Κασπίων πυλῶν μεσημβρινὴν γραμμὴν ἐπὶ τοῦ διὰ Βαβυλῶνος καὶ Σούσων παραλλήλου δυσμικωτέραν ἔχειν τὴν κοινὴν τομὴν τῆς κοινῆς τομῆς τοῦ αὐτοῦ παραλλήλου καὶ τῆς ἀπὸ Κασπίων πυλῶν καθηκούσης εὐθείας ἐπὶ τοὺς ὅρους τοὺς τῆς Καρμανίας καὶ τῆς Περσίδος πλείοσι τῶν τετρακισχιλίων καὶ τετρακοσίων · σχεδὸν δή τι πρὸς τὴν διὰ Κασπίων πυλῶν μεσημβρινὴν γραμμὴν ἡμίσειαν ὀρθῆς ποιεῖν γωνίαν τὴν διὰ Κασπίων πυλῶν καὶ τῶν ὅρων τῆς τε Καρμανίας καὶ τῆς Περσίδος , καὶ νεύειν αὐτὴν ἐπὶ τὰ μέσα τῆς τε μεσημβρίας καὶ τῆς ἰσημερινῆς ἀνατολῆς · ταύτῃ δʼ εἶναι παράλληλον τὸν Ἰνδὸν ποταμόν , ὥστε καὶ τοῦτον ἀπὸ τῶν ὀρῶν οὐκ ἐπὶ μεσημβρίαν ῥεῖν , ὥς φησιν Ἐρατοσθένης , ἀλλὰ μεταξὺ ταύτης καὶ τῆς ἰσημερινῆς ἀνατολῆς , καθάπερ ἐν τοῖς ἀρχαίοις πίναξι καταγέγραπται . τίς οὖν συγχωρήσει τὸ νῦν συσταθὲν τρίγωνον ἀμβλυγώνιον εἶναι , μὴ συγχωρῶν ὀρθογώνιον εἶναι τὸ περιέχον αὐτό ; τίς δʼ ἐπὶ παραλλήλου κειμένην τὴν ἀπὸ Βαβυλῶνος εἰς Σοῦσα μίαν τῶν τὴν ἀμβλεῖαν περιεχουσῶν , τὴν ὅλην μὴ συγχωρῶν τὴν μέχρι Καρμανίας ; τίς δὲ τῷ Ἰνδῷ παράλληλον τὴν ἀπὸ Κασπίων πυλῶν ἐπὶ τοὺς ὅρους τῆς Καρμανίας ; ὧν χωρὶς κενὸς ἂν εἴη ὁ συλλογισμός . χωρὶς δὲ τούτων κἀκεῖνος εἴρηκεν , ὅτι ῥομβοειδές ἐστι τὸ σχῆμα τῆς Ἰνδικῆς · καὶ καθάπερ ἡ ἑωθινὴ πλευρὰ παρέσπασται πολὺ πρὸς ἕω , καὶ μάλιστα τῷ ἐσχάτῳ ἀκρωτηρίῳ , ὃ καὶ πρὸς μεσημβρίαν προπίπτει πλέον παρὰ τὴν ἄλλην ᾐόνα , οὕτω καὶ ἡ παρὰ τὸν Ἰνδὸν πλευρά . πάντα δὲ ταῦτα λέγει γεωμετρικῶς ἐλέγχων , οὐ πιθανῶς .
Lemmas: ἀλλά ἐπί ὁ Ἵππαρχος πρότερος ἐπανέρχομαι ὁ ἑξῆς ὁράω . πάλιν γάρ πλάσσω ἑαυτοῦ λῆμμα γεωμετρικός ἀνασκευάζω ὁ ὑπό ἐκεῖνος τυπώδης λέγω . φημί γάρ αὐτός λέγω ὁ ἐκ Βαβυλών εἰς μέν Κάσπιος πύλη διάστημα στάδιον ἑξακισχίλιοι ἑπτακόσιοι , εἰς δέ ὁ ὅρος ὁ Καρμανία καί Περσίς πολύς ἤ ἐνακισχίλιοι , ὅς ἐπί γραμμή κεῖμαι πρός ἰσημερινός ἀνατολή εὐθεῖα ἄγω · γίγνομαι δέ οὗτος κάθετος ἐπί ὁ κοινός πλευρά ὁ τε δεύτερος καί ὁ τρίτος σφραγίς , ὥστε κατά αὐτός συνίστημι τρίγωνος ὀρθογώνιον ὀρθός ἔχω ὁ πρός ὁ ὅρος ὁ Καρμανία , καί ὁ ὑποτείνω εἰμί ἐλαχύς εἷς ὁ περί ὁ ὀρθός ἔχω · δέω οὖν ὁ Περσίς ὁ δεύτερος ποιέω σφραγίς . πρός οὗτος δέ λέγω ὅτι οὔτε ὁ ἐκ Βαβυλών εἰς ὁ Καρμανία ἐπί παράλληλος λαμβάνω , οὔτε ὁ διορίζω εὐθύς ὁ σφραγίς μεσημβρινός λέγω · ὥστε οὐδείς λέγω πρός αὐτός . οὐδέ ὁ ἐπιφέρω · λέγω γάρ ἀπό Κάσπιος πύλη εἰς μέν Βαβυλών ὁ λέγω , εἰς δέ Σοῦσα στάδιον εἰμί τετρακισχίλιοι ἐνακόσιοι , ἀπό δέ Βαβυλών τρισχίλιοι τετρακόσιοι , πάλιν ἀπό ὁ αὐτός ὁρμάω ὑπόθεσις ἀμβλυγώνιος τρίγωνος συνίστημι φημί πρός τε ὁ Κάσπιος πύλη καί Σοῦσα καί Βαβυλών , ὁ ἀμβλύς γωνία ἔχω πρός Σοῦσα , ὁ δέ ὁ πλευρά μῆκος ὁ ἔκκειμαι · εἶτα ἐπιλογίζομαι , διότι συμβαίνω κατά ὁ ὑπόθεσις οὗτος ὁ διά Κάσπιος πύλη μεσημβρινός γραμμή ἐπί ὁ διά Βαβυλών καί Σοῦσα παράλληλος δυσμικός ἔχω ὁ κοινός τομή ὁ κοινός τομή ὁ αὐτός παράλληλος καί ὁ ἀπό Κάσπιος πύλη καθήκω εὐθεῖα ἐπί ὁ ὅρος ὁ ὁ Καρμανία καί ὁ Περσίς πολύς ὁ τετρακισχίλιοι καί τετρακόσιοι · σχεδόν δή τις πρός ὁ διά Κάσπιος πύλη μεσημβρινός γραμμή ἥμισυς ὀρθός ποιέω γωνία ὁ διά Κάσπιος πύλη καί ὁ ὅρος ὁ τε Καρμανία καί ὁ Περσίς , καί νεύω αὐτός ἐπί ὁ μέσος ὁ τε μεσημβρία καί ὁ ἰσημερινός ἀνατολή · οὗτος δέ εἰμί παράλληλος ὁ Ἰνδός ποταμός , ὥστε καί οὗτος ἀπό ὁ ὄρος οὐ ἐπί μεσημβρία ῥέω , ὡς φημί Ἐρατοσθένης , ἀλλά μεταξύ οὗτος καί ὁ ἰσημερινός ἀνατολή , καθά ἐν ὁ ἀρχαῖος πίναξ καταγράφω . τίς οὖν συγχωρέω ὁ νῦν συνίστημι τρίγωνος ἀμβλυγώνιος εἰμί , μή συγχωρέω ὀρθογώνιον εἰμί ὁ περιέχω αὐτός ; τίς δέ ἐπί παράλληλος κεῖμαι ὁ ἀπό Βαβυλών εἰς Σοῦσα εἷς ὁ ὁ ἀμβλύς περιέχω , ὁ ὅλος μή συγχωρέω ὁ μέχρι Καρμανία ; τίς δέ ὁ Ἰνδός παράλληλος ὁ ἀπό Κάσπιος πύλη ἐπί ὁ ὅρος ὁ Καρμανία ; ὅς χωρίς κενός ἄν εἰμί ὁ συλλογισμός . χωρίς δέ οὗτος ἐκεῖνος λέγω , ὅτι ῥομβοειδής εἰμί ὁ σχῆμα ὁ Ἰνδικός · καί καθά ὁ ἑωθινός πλευρόν παρασπάω πολύς πρός ἠώς , καί μάλα ὁ ἔσχατος ἀκρωτήριον , ὅς καί πρός μεσημβρία προπίπτω πολύς παρά ὁ ἄλλος ἠιών , οὕτως καί ὁ παρά ὁ Ἰνδός πλευρόν . πᾶς δέ οὗτος λέγω γεωμετρικός ἐλέγχω , οὐ πιθανός .